Eric Dane

Eric William Dane (9. marraskuuta 1972 San Francisco, Kalifornia, Yhdysvallat – 19. helmikuuta 2026Eric Dane, Grey’s Anatomy and Euphoria star, dies aged 53 TheGuardian 20.2.2026) oli yhdysvaltalainen näyttelijä. Hän näytteli tohtori Mark Sloanin roolia sairaalamaailmaan sijoittuvassa draamasarjassa Greyn anatomia.

 Biografia 
 Ura 

Esiinnyttyään San Mateo High Schoolin näytelmässä Kaikki minun poikani Dane keskittyi näyttelijän uraan. Hän muutti Los Angelesiin, jossa hän näytteli pienissä rooleissa muun muassa televisiosarjoissa Saved by the Bell, Kesä 68, Roseanne ja Pulmuset. Vuonna 2000 Dane allekirjoitti sopimuksen rooliin draamasarjassa Gideon's Crossing, jonka jälkeen hän sai roolin tv-sarjassa Siskoni on noita. 

Danen ensimmäinen päärooli oli elokuvassa The Basket (1999). Hän näytteli myös elokuvissa Zoe, Duncan, Jack & Jane, Sol Goode, Feast, Open Water 2 ja X-Men: Viimeinen kohtaaminen. Vuonna 2005 Dane vieraili ABC:n draamasarjassa Greyn anatomia tri Mark Sloanina. Koska katsojien reaktio hahmoon oli myönteinen, Danen hahmosta tuli yksi sarjan kolmannen kauden päähenkilöistä. Joulukuussa 2006 Dane näytteli televisioelokuvassa Wedding Wars homomiehen veljeä, joka kannattaa homoavioliittoja.

 Yksityiselämä 
Dane syntyi San Franciscossa Kaliforniassa. Hänellä on aškenasijuutalaisia, suomalaisia, englantilaisia ja saksalaisia sukujuuria. Hänen isoisoäitinsä oli suomalaistaustainen. Dane kasvatettiin äitinsä tavoin juutalaiseksi. Hän kävi Sequoia High Schoolia (Redwood City, Kalifornia) vuosina 1987–1990 ja San Mateo High Schoolia (Kalifornia) vuonna 1991.

Eric Dane meni 2004 naimisiin näyttelijä Rebecca Gayheartin kanssa noin vuoden seurustelun jälkeen. Heillä on kaksi tytärtä (s. 2010 ja 2011). Helmikuussa 2018 Rebecca Gayheart haki avioeroa, jonka syyksi totesi ”sovittamattomat erimielisyydet”. Maaliskuussa 2025, seitsemän vuoden asumuseron jälkeen, Gayheart haki avioerohakemuksen hylkäämistä. 

Dane kertoi keväällä 2025 haastattelussa People-lehdelle sairastuneensa lihasrappeumatautiin ja saaneensa ALS-diagnoosin.Lihastautiliiton mukaan ALS eli amyotrofinen lateraaliskleroosi on aikuisten yleisin motoneuronitauti. ALS on lihasten toimintaa ohjaavia liikehermosoluja eli motoneuroneja rappeuttava sairaus, johon ei ole parantavaa hoitoa, ja se etenee kaikkiin tahdonalaisiin lihaksiin sekä lopulta hengityslihaksiin.

 Filmografia 
 Vuosi Nimi Rooli Huomioita 1991  Saved by the Bell Tad Pogue  Jakso "The Game"  1993  Kesä 68  Brett  Jakso "Nose" 1995  Serving in Silence: The Margarethe Cammermeyer Story  Matt  TV-elokuva Pulmuset Oliver Cole  Jakso "Radio Free Trumaine" 1996  Seduced by Madness: The Diane Borchardt Story  Nick  TV-elokuva Silk Stalkings Justin Whalen  Jakso "Private Dancer" Roseanne Bellhop  Jakso "Disney World War II" 1999  The Basket  Tom Emery  Elokuva 2000  Zoe, Duncan, Jack & Jane  Alec  Jakso "Kiss of Death" 2001  Ball & Chain  Jack  TV-elokuva Sol Goode  Ylidramaattinen näyttelijä  Elokuva Gideon's Crossing  Tri. Wyatt Cooper  TV-sarja - 1. tuotantokausi, jaksot 5, 10, 11 ja 16 2002  The American Embassy  Rob Goodwin  TV-sarja 2003–2004  Siskoni on noita  Jason Dean  TV-sarja - 5. tuotantokausi, jaksot 16, 17, 19 ja 21- 6. tuotantokausi, jaksot 2, 4, 6, 9 ja 13 2004  Las Vegas  Leo Broder  Jaksot "The Count of Montecito" ja "Have You Ever Seen the Rain?" Helter Skelter  Charles "Tex" Watson  TV-elokuva 2005  Feast  Hero  Elokuva Painkiller Jane  Nick  TV-elokuva 2006  X-Men: Viimeinen kohtaaminen  Jamie Madrox/Multiple Man  Elokuva X-Men: The Official Game  Multiple Man  Videopeli (ääni) Open Water 2: Adrift  Dan  Elokuva Wedding Wars  Ben Grandy  TV-elokuva 2006–2012; 2021  Greyn anatomia  Tri. Mark Sloan  TV-sarja, päärooli
yhteensä 139 jaksoa 2008  Marley & Me  Sebastian  Elokuva 2009–2010  Rakkauden anatomia  Tri. Mark Sloan  TV-sarja, sivurooli jaksoissa 
”Ex-Life” (kausi 2) ja ”Another Second Chance” (kausi 3) 2010  Ystävänpäivä  Sean Jackson  Elokuva Burleski  Marcus Gerber  Elokuva2014–2018The Last ShipKomentaja,
kommodori ja
lopulta amiraali
Tom ChandlerTV-sarja, päärooli
56 jaksoa2015The FixerCarterMinisarja, 4 jaksoa2017Grey LadyDoyleElokuva2018Family GuyEric DaneÄäni jaksossa ”Veteran Guy”2019–EuphoriaCal JacobsTV-sarja, päärooli
13 jaksoa2020WirelessKonstaapeli T.C. KirschnerMinisarja, sivurooli
1 jakso2021The RavineMitch BianciElokuva2022Redeeming LoveDukeElokuva2022American CarnageEddieElokuva2023Little DixieKuvernööri Richard JeffsElokuva2023AmericanaDillon MacIntoshElokuva2023Dangerous WatersDerekElokuva2024Bad Boys: Ride or DieMcGrathElokuva2024One Fast MoveDean MillerElokuva2025BorderlineBellElokuva2025KabulMartinMinisarja, 6 jaksoa

 Lähteet 

 Aiheesta muualla 

Luokka:Yhdysvaltalaiset näyttelijät
Luokka:Videopelien ääninäyttelijät
Luokka:Amerikanenglantilaiset
Luokka:Amerikanjuutalaiset
Luokka:Amerikansuomalaiset henkilöt
Luokka:Amerikansaksalaiset
Luokka:Lihastautia sairastavat henkilöt
Luokka:Vuonna 1972 syntyneet
Luokka:Vuonna 2026 kuolleet